কনরাড ৎসুজে
কনরাড ৎসুজে () (২২শে জুন, ১৯১০ – ১৮ই ডিসেম্বর, ১৯৯৫) ছিলেন একজন জার্মান প্রকৌশলী ও কম্পিউটিং অগ্রদূত। তাঁর সেরা অবদান হল ১৯৪১ সালে নির্মিত জেড৩ (Z3), বিশ্বের সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত কম্পিউটার। ১৯৯৮ সালে প্রমাণিত হয় যে জেডথ্রি টুরিং-সম্পূর্ণ। 
জেড৩-কে প্রথম কম্পিউটার হিসেবে দাবী করা হয়, যদিও এটি পরবর্তীকালের যন্ত্রগুলির মত সাধারণ উদ্দেশ্যে ব্যবহারের উপযোগী ছিল না।
চার্লি চ্যাপলিন
চ্যাপলিনের প্রতি শ্রদ্ধাঞ্জলি হিসেবে তাঁর নামানুসারে ১৯৮১ সালে সোভিয়েত জ্যোতির্বিদ লুদমিলা কারাচ্‌কিনা আবিষ্কৃত একটি ছোট গ্রহের নামকরণ করা হয় ৩৬২৩ চ্যাপলিন। ১৯৮০ এর দশকে আইবিএম তাদের পার্সোনাল কম্পিউটারের প্রচারণায় দ্য ট্রাম্প মূর্তিটি ব্যবহার করে। ১৯৮৯ সালে সারা বিশ্বে বিভিন্ন আয়োজনের মধ্য দিয়ে চ্যাপলিনের ১০০তম জন্মবার্ষিকী পালিত হয়, এবং ২০১১ সালের ১৫ই এপ্রিল তার ১২২তম জন্মবার্ষিকীর আগের দিন গুগল তাদের বৈশ্বিক ও বিভিন্ন দেশের হোমপেজে একটি বিশেষ গুগল ডুডল ভিডিও তৈরি করে তাঁর জন্মদিন উদ্‌যাপন করে। বিশ্বের ছয়টি মহাদেশের অনেক দেশ চ্যাপলিনের চিত্র সম্বলিত পোস্টাল স্ট্যাম্প প্রকাশের মাধ্যমে তাঁকে সম্মাননা প্রদর্শন করেছে।